TASCO ดีดบวกเกือบ 3% รับงบฯปี 62 โตกระฉูด! พ่วงปันผล 1.10 บ./หุ้น
TASCO ดีดบวกเกือบ 3% รับงบฯปี 62 โตกระฉูด! พ่วงปันผล 1.10 บ./หุ้น
TASCO ดีดบวกเกือบ 3% รับงบฯปี 62 โตกระฉูด! พ่วงปันผล 1.10 บ./หุ้น
17 ก.พ. 2563

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 10.43 น. อยู่ที่ระดับ 23 บาท ปรับตัวขึ้น 0.60 บาท หรือ 2.68% ด้วยมูลค่าการซื้อขาย 141.86 ล้านบาท
โดยราคาหุ้นปรับตัวขึ้นในวันนี้หลังจากเมื่อวันที่ 14 ก.พ.63 บริษัทรายงานผลการดำเนินงานประจำปี 2562 มีกำไรสุทธิ 3.12 พันล้านบาท เพิ่มขึ้นจากปี 2561 ที่มีกำไรสุทธิ 564.47 ล้านบาท คิดเป็นการเติบโตสูงถึง 453.7% ขณะที่มีการประกาศเงินปันผลในช่วงครึ่งปีหลังของปี 62 ที่ 1.10 บาทต่อหุ้น ให้ Yield 4.9%
ทั้งนี้ ผลการดำเนินงานประจำปี 2562 มีกำไรเพิ่มขึ้น เนื่องจากมีรายได้จากการขายและบริการจำนวน 36,893 ล้านบาท เพิ่มขึ้นคิดเป็นร้อยละ 33.52 เมื่อเทียบจากปีก่อน โดยมีสาเหตุจากปริมาณการขายในตลาดต่างประเทศที่เพิ่มขึ้นอย่างเป็นสาระสำคัญ ซึ่งเป็นผลมาจากปริมาณน้ำมันดิบที่จัดส่งเข้าโรงกลั่นอย่างต่อเนื่อง รวมถึงการผลิตของโรงกลั่นที่มีเป็นไปอย่างมีประสิทธิภาพ
รวมทั้งมีกำไรจากอัตราแลกเปลี่ยนที่เพิ่มขึ้นเป็น 467 ล้านบาท จาก 122 ล้านบาทเมื่อเทียบจกปีก่อน เนื่องจากการที่สกุลเงินบาทแข็งค่าขึ้นอย่างต่อเนื่องเมื่อเทียบกับสกุลเงินเหรียญสหรัฐฯ
พร้อมกันนี้บริษัทเตรียมปันผลจากงวดดำเนินงานวันที่ 1 ม.ค. 2562 ถึงวันที่ 31 ธ.ค. 2562 ในอัตราเงินสด 1.10 บาทต่อหุ้น กำหนดขึ้นเครื่องหมาย XD ในวันที่ 28 ก.พ.2563 และกำหนดจ่ายเงินปันผลในวันที่ 24 เม.ย.2563